## ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმის პროექტზე გამართული

##

## საჯარო კონსულტაციების ანგარიში

საქართველოს მთავრობისთვის ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმის ლეგიტიმაციის, სანდოობისა და ეფექტიანი განხორციელების უზრუნველსაყოფად, დაინტერესებული მხარეებისა და ფართო საზოგადოების ჩართულობას არსებითი მნიშვნელობა აქვს. სწორედ ამიტომ, ეროვნული სამოქმედო გეგმის შემუშავების პროცესში ყველა დაინტერესებულ მხარეს მონაწილეობის მიღების შესაძლებლობა ჰქონდა.

ეროვნული სამოქმედო გეგმის შემუშავების პროცესს კოორდინაციას უწევდა საქართველოს მთავრობის ადმინისტრაციის ადამიანის უფლებათა სამდივნო. კონსულტაციების გამართვის პროცესის მიზანს წარმოადგენდა საზოგადოების მაქსიმალური ჩართულობის უზრუნველყოფა. სამუშაო პროცესში ჩართული იყვნენ როგორც დარგობრივი სამინისტროები და მუნიციპალიტეტები, ისე ადგილობრივი არასამთავრობო და საერთაშორისო ორგანიზაციების წარმომადგენლები, სახალხო დამცველის აპარატი, ექსპერტები და სხვა დაინტერესებული პირები. ეროვნულ სამოქმედო გეგმაში გასათვალისწინებელი სფეროების, პრიორიტეტებისა და საქმიანობების იდენტიფიცირებისთვის შედგა სამუშაო შეხვედრები სამოქალაქო საზოგადოების ორგანიზაციების წარმომადგენლებთან.

აღნიშნული შეხვედრების ფარგლებში მიმდინარეობდა მსჯელობა დევნილი და კონფლიქტის შედეგად დაზარალებული ქალების, გოგოებისა და ახალგაზრდების არსებულ საჭიროებებთან და პრობლემატურ საკითხებთან დაკავშირებით. ასევე, განხილულ იქნა, მუნიციპალიტეტების როლი ადგილობრივ დონეზე სამოქმედო გეგმის შესრულების უზრუნველსაყოფად. სამოქმედო გეგმის პირველადი სამუშაო ვერსია, უკუკავშირის მიღების მიზნით, გაზიარდა სახელმწიფო უწყებებში, არასამთავრობო სექტორსა და საერთაშორისო ორგანიზაციებთან. ამასთან, დოკუმენტის საჯარო კონსულტაციებში აქტიურად ჩართული იყვნენ დევნილი, კონფლიქტის შედეგად დაზარალებული და გამყოფი ხაზის მიმდებარე სოფლებში მცხოვრები ქალები და გოგოები. რელევანტური შენიშვნები და მოსაზრებები კი თემატურად აისახა დოკუმენტში.

არაერთი სამუშაო შეხვედრის უზრუნველყოფის გარდა, ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმა კონსულტაციებისთვის ელექტრონული საშუალებით საჯაროდ იქნა გამოქვეყნებული საქართველოს მთავრობის ადმინისტრაციის ადამიანის უფლებათა სამდივნოს ოფიციალურ ვებგვერდზე - [www.myrights.gov.ge](http://www.humanrights.gov.ge/) [[1]](#footnote-1)

ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმის პროექტი საჯარო განხილვისთვის ხელმისაწვდომი იყო 2022 წლის 29 ივლისიდან - 13 აგვისტომდე.

დაინტერესებულ პირებს, მითითებულ ვადაში, შესაძლებლობა ჰქონდათ ეროვნული სამოქმედო გეგმის პროექტთან დაკავშირებული კომენტარები, რეკომენდაციები და წინადადებები წარედგინათ წერილობითი ფორმით ელ. ფოსტაზე humanrights@gov.ge ან/და დაკავშირებოდნენ ადამიანის უფლებათა სამდივნოს ნომერზე: 995 32 2990900, შემდეგ კი შიდა ნომერზე: 2339.

# საჯარო კონსულტაციების გამართვის პრინციპები და მეთოდები

სამუშაო შეხვედრები და საჯარო კონსულტაციები ეფუძნებოდა მოქნილობის, შესაბამისობის, გამჭვირვალობის, სიცხადის, დროულობის, ინკლუზიურობის, ხელმისაწვდომობის, უკუკავშირის წარმოებისა და საჯარო ანგარიშგების პრინციპებს.

ამასთანავე, აღსანიშნავია, რომ სამუშაო შეხვედრებისა და საჯარო კონსულტაციების დაგეგმვა განხორციელდა როგორც ტრანზაქციული კონსულტირების მეთოდის გამოყენებით, რაც გულისხმობს ორმხრივ კომუნიკაციას, როდესაც აუდიტორია გადაწყვეტილების მიმღებ პირებს საკუთარ მოსაზრებებს, შენიშვნებს, შეხედულებებს აწვდიდა, ხოლო მაკოორდინირებელი ორგანო (ადამიანის უფლებათა სამდვინო) ამ ინფორმაციას აგროვებდა, ასევე ტრანსფორმირების მეთოდის გამოყენებით, რაც გულისხმობს ორმხრივი კომუნიკაციის უმაღლეს დონეს, სადაც უწყებასა და აუდიტორიას შორის კონსულტაციების დროს არამხოლოდ ინფორმაციის გაცვლა ხორციელდებოდა, არამედ მიმდინარეობდა მსჯელობა, სიღრმისეული ანალიზი, დეტალური განხილვა და გადაწყვეტილებები ერთობლივი ძალისხმევით მიიღებოდა.

# კონსულტაციის ენობრივი სიმარტივე

ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმა კონსულტაციებისთვის გამოქვეყნებულ იქნა ქართულ ენაზე, რომელიც ნაკლებადაა დატვირთული ტერმინოლოგიით, აბრევიატურებით, ბიუროკრატიული ენითა და რთული (განსაკუთრებით − ქვეწყობილი) წინადადებით;

საკონსულტაციოდ გამოსაქვეყნებელი დოკუმენტი წინასწარ იქნა წაკითხული პირის მიერ, რომელიც არ არის სფეროს ექსპერტი.

გამოქვეყნებულ დოკუმენტს ასევე თან ერთვოდა მოკლე მიმოხილვა, დოკუმენტის შინაარსის, ძირითადი მიგნებების, პრიორიტეტული საკითხების და კითხვების, ასევე, დოკუმენტის სტრუქტურის მიმოხილვის შესახებ.

# განაცხადი საჯარო კონსულტაციებთან დაკავშირებით

გამომდინარე იქიდან, რომ საქართველოში ინტერნეტზე წვდომა და ინტერნეტის ინფორმაციის მისაღებად გამოყენების მაჩვენებელი საკმაოდ მაღალია, ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმის პროექტი კონსულტაციებისთვის, ერთ-ერთ მეთოდად გამოყენებულ იქნა ინტერნეტ სივრცე − სპეციალიზებული ვებგვერდი.[[2]](#footnote-2)

კონსულტაციების შესახებ **განაცხადი** შეიცავდა, შემდეგ ინფორმაციას:

1. საკითხი, რომელზეც კონსულტაციები მიმდინარეობს;
2. კონსულტაციების მიზნები;
3. კონსულტაციების ვადები;
4. პასუხისმგებელი ორგანო და საკონტაქტო ინფორმაცია.

# საჯარო კონსულტაციების დოკუმენტების პაკეტი

საჯარო კონსულტაციების **დოკუმენტების პაკეტი** ხელმისაწვდომი იყო კონსულტაციების შესახებ განაცხადის ვებგვერდით წარდგენისას დაპაკეტი შედგებოდა შემდეგი დოკუმენტებისგან:

* ეროვნული სამოქმედო გეგმის პროექტი;
* ეროვნული სამოქმედო გეგმის დანართისგან (ნარატიული ნაწილისაგან): შესავალი, სიტუაციის ანალიზი, ხედვა, ეროვნული სამოქმედო გეგმის მონიტორინგისა და შეფასების მექანიზმები.

# საჯარო კონსულტაციების ვადები

ელექტრონული საჯარო კონსულტაციების შემთხვევაში, წერილობითი შენიშვნების/კომენტარების/შემოთავაზებების/რეკომენდაციების მიღების საბოლოო ვადა საჯარო კონსულტაციების დოკუმენტების პაკეტის განთავსების მომენტიდან **შეადგენდა** **2 კვირას**.

ხაზგასასმელია, რომ ეროვნული სამოქმედო გეგმის ონლაინ სივრცეში საჯარო გამოქვეყნება და კომენტარების მიღება კონსულტაციის ერთ-ერთ ყველაზე ეფექტიან და აუცილებელ მეთოდად მიიჩნევა. ამ მეთოდს ევროკავშირი და მისი წევრი სახელმწიფოების უმრავლესობა იყენებენ. ამ გზით, ერთი მხრივ, ფართო აუდიტორიის მოზიდვა ხდება, მეორე მხრივ, კომუნიკაციისას კომპლექსური და სტრუქტურირებული შეფასებებისა და მოსაზრებების მიღებაა შესაძლებელი. ეს მიდგომა ფორმა­ლი­ზებულია და მასში დაინტერესებული მხარეების ჩართვაც შეიძლება.

აღსანიშნავია, რომ სისტემის მართვისა და ზედამხედველობისთვის, ასევე, პლატფორმის ტექნიკური მენეჯმენტის უზრუნველყოფისა და შეგროვებული ინფორმაციის ანალიზისთვის გამოყოფილ იქნა ადამიანის უფლებათა სამდივნოს თანამშრომელი.

ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნული სამოქმედო გეგმის შემუშავების პროცესში გარდა სახელმწიფო უწყებებისა, აქტიურად იყვნენ ჩართულები ადგილობრივი არასამთავრობო და საერთაშორისო ორგანიზაციები.

საქართველოს მთავრობისთვის პრიორიტეტულია, რომ საჯარო კონსულტაციებისთვის შექმნილიყო კომუნიკაციის წრე. პროცესში ჩართვის შემდეგ დაინტერესებულმა სუბიექტებმა მიიღეს ინფორმაცია თუ რა შედეგი აქვს ამ ჩართულობას. მოსაზრებებისა და შენიშვნების მიღების შემდგომ, მათი ანალიზის და შეჯერების საფუძველზე ეროვნულ სამოქმედო გეგმაში ასახვა ხაზს უსვამს იმას, რომ ეს შეხედულებები გადაწყვეტილების მიღებისას გათვალისწინებულ იქნა.

შენიშვნები, კომენტარები, შემოთავაზებები და რეკომენდაციები წარმოდგენილია წინამდებარე დოკუმენტში.

**ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციების განხორციელების 2022-2024 წლების საქართველოს ეროვნულ სამოქმედო გეგმაზე**

**სახალხო დამცველის, არასამთავრობო ორგანიზაციებისა და საერთაშორისო ორგანიზაციების მიერ წარმოდგენილი რეკომენდაციები**

|  |  |  |  |
| --- | --- | --- | --- |
| ორგანიზაციის დასახელება | რეკომენდაცია | გათვალისწინებულია | არ იქნა გათვალისწინებული |
| UN Women | 1.1.2. სასურველია პასუხისმგებელ უწყებებში წარმოდგენილი იქნას სახელმწიფო უსაფრთხოების სამსახური და შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი. |  | გაეროს ქალთა ორგანიზაციასთან შეთანხმების შემდგომ აღნიშნული მოსაზრება არ იქნა გათვალისწინებული. |
|  | 1.1.4. სასურველია შიდა უწყებრივი გენდერული თანასწორობის პოლიტიკის განმსაზღვრელი დოკუმენტები შემუშავებულ/დამტკიცებულ იქნას უსაფრთხოების სექტორის წარმომადგენელი ყველა უწყების მიერ, მათ შორის სახელმწიფო უსაფრთხოების სამსახურის მიერ. |  | გაეროს ქალთა ორგანიზაციასთან შეთანხმების შემდგომ აღნიშნული მოსაზრება არ იქნა გათვალისწინებული. |
|  | 3.1.8. სასურველია დაკორექტირდეს: 3.1.8. გამყოფი ხაზის მიმდებარე სოფლებში მცხოვრები მოსახლეობისათვის, მათ შორის ქალებისა და გოგოების უსაფრთხოებისა და დაცულობის გაზრდის მიზნით, მექანიზმების შემუშავება და "ადამიანის უსაფრთხოებასთან" დაკავშირებული საკითხების გაცნობა |  | გაეროს ქალთა ორგანიზაციასთან შეთანხმების შემდგომ აღნიშნული მოსაზრება არ იქნა გათვალისწინებული. |
|  | 3.2.2. სასურველია პასუხისმგებელ უწყებად წარმოდგენილ იქნას სახელმწიფო უსაფრთხოების სამსახური (ესწრებიან ტრენინგებს) |  | გაეროს ქალთა ორგანიზაციასთან შეთანხმების შემდგომ აღნიშნული მოსაზრება არ იქნა გათვალისწინებული. |
|  | 5.1.13 საქმიანობის ინდიკატორი დასაკორექტირებელია:პროფესიულ სტუდენტთა სოციალური სერვისებით მოსარგებლე ბენეფიციართა რაოდენობა | ინდიკატორი ჩამოყალიბდა შემდეგი რედაქციით: ,,ოკუპირებულ ტერიტორიებზე, გამყოფი ხაზის მიმდებარე სოფლებში მცხოვრები ქალების და გოგოების პროფესიული სწავლის საფასური უზრუნველყოფილია; გამყოფი ხაზის მიმდებარე ტერიტორიაზე აღჭურვილია მინიმუმ ერთი პროფესიული საგანმანათლებლო დაწესებულება.“ |  |
| ქალთა ასოციაცია თანხმობა | 2.1.1. პუნქტი უნდა დარჩეს, რადგან დევნილი ქალებისა და ახალგაზრდების დიალოგი ისეთ საკითხებზე, რომლებიც დაკავშირებულია მათ სტატუსთან, საარსებო წყაროებთან და ჩართულობასთან, მნიშვნელოვანია სამშვიდობო პროცესისთვის. ამაზე პასუხისმგებელი უნდა იყოს MoH და დევნილთა სააგენტო ვფიქრობთ, რომ პარალელურად აუცილებელია დარჩეს დევნილი ქალებისა და ახალგაზრდების სოციო-ეკონომიკური უზურნველყოფის საკითხები, რომლებზეც პასუხისმგებელია დევნილთა სააგენტო.  | აღნიშნული პუნქტი სამოქმედო გეგმაში გათვალისწინებულია, თუმცა ამ შემთხვევაში პასუხისმგებელი უწყება არის საქართველოს საგარეო საქმეთა სამინისტრო. |  |
|  | 2.1.4. აქ უნდა იყოს შინაარსობრივი მონაწილეობა და არა უბრალოდ მონაწილეობა. ასევე, ამავე პუნქტის აქტივობის შედეგის ინდიკატორში - უნდა იყოს დაწერილი კონკრეტულად რამდენი წინადადება იყო შეტანილი, აქედან რამდენი შესრულდა და რამდენმა ქალმა და ახალგაზრდმა მიიღო მონაწილეობა დისკუსიაში. ასევე, უნდა იყოს ასახული რამდენი წინადადება არ იყო მიღებული.  | აღნიშნული აქტივობა ამოღებულია |  |
|  | 2.2.2.საჭიროა, რომ ყველა რაუნდზე მოხდეს ასეთი შეხვედრები.  | აქტივობა ითვალისწინებს აღნიშნულ ჩანაწერს.  |  |
|  | 2.3.1. „განხილვის გზით“ უნდა შეიცვალოს შემდეგით - „მხარდაჭერის გზით“.  | აქტივობა მოდიფიცირდა |  |
|  | 3.1.4.ჩვენ ვფიქრობთ, რომ დევნილთა სააგენტო უნდა დარჩეს პარტნიორ უწყებებში.  |  | არ არის მისაღები ვინაიდან სამინისტრო საჭიროებიდან გამომდინარე ანგარიშგებისას მოითხოვს ინფორმაციას. |
|  | 3.1.5. ჩვენი აზრით, უნდა დაემატოს პროფილური სამოქალაქო ორგანიზაციები.  |  | პარტნიორ უწყებაში მითითებულია გაეროს ქალთა ორგანიზაცია. |
|  | 3.1.8. აქ უნდა დაიწეროს არა გაცნობა, არამედ უნდა ჩამოყალიბდეს შემდეგნაირად: ადამიანის უსაფრთხოებასთან დაკავშირებულ რისკების გაცნობა, მათზე რეაგირება. ასევე, არასამთავრობო ორგანიზაციები უნდა იყოს, როგორც პარტნიორი ორგანიზაციები ქალების დატრენინგების ფარგლებში. 3.2.8. ჩვენი აზრით, უნდა დაემატოს უსაფრთხოების სამსახური.  |  | აქტივობის ფორმულირება უფრო ფართოა. არ არის მისაღები.არ არის მისაღები. სახელმწიფო უსაფრთხოების სამსახურისთვის აღნიშნული ცალკე აქტივობად არის გამოყოფილი.  |
|  | 3.2.11 პარტნიორებში დავამატოთ სამოქალაქო საზოგადოება. |  | პარტნიორ უწყებაში მითითებულია გაეროს ქალთა ორგანიზაცია. |
|  | 4.1.1. აქ შემდეგი უნდა დაემატოს: მათ შორის საკუთრების, მიწის და აფხაზეთში და სამაჩაბლოში დატოვებული ქონების რეგისტრაციასთან.შემდეგი პროცედურების შემუშავებაასევე, უნდა დაემატოს პარტნიორი უწყება - დევნილთა სსიპ-ის ქონების რეგისტრაციის სამმართველო. |  | არ არის მისაღები: აქტივობა მოიცავს მიწის საკითხსაც. საქართველოს ოკუპირებულ ტერიტორიებიდან დევნილთა, შრომის და ჯანმრთელობისა და სოციალური დაცვის სამინისტრო აფხაზეთსა და სამაჩაბლოში ქონების რეგისტრაციას ახორციელებს. ხოლო იურიდიული დახმარების სამსახურის კომპეტენციას ეს ცდება. |
|  | 4.2.2. უნდა დაემატოს „სამოქალაქო საზოგადოების კონსულტაციების გზით.“ ასევე პასუხისმგებელ პირებში უნდა დაემატოს სამოქალაქო საზოგადოება.  |  | არ არის გათვალისწინებული |
|  | 4.2.5. ფსიქიატრთა და ფსიქოთერაპევტთა ასოციაციები აუცილებლად უნდა დაემატოს.  |  | აღნიშნული აქტივობა ამოღებულია |
|  | 5.1.3. ჩვენი აზრით, ფორმულირებაა შესაცვლელი, რატომღაც მხოლოდ გარკვეულ სპეციალობებზე ქალთა ჩარიცხვა აღნიშნულია. ხომ არ შეიძლება, რომ ყველა სპეციალობაზე ხდებოდეს ქალთა ჩარიცხვის მხარდაჭერა? | აქტივობა მოდიფიცირდა |  |
|  | საგანგებოს ნაწილში: ახალი პუნქტების დამატება6.2.1. კონფლიქტის გამყოფი ხაზის მიმდებარე სოფლებში და დევნილთა ჩასახლებებში უკრაინის კრიზისის შედეგად გამოწვეულ ფსიქოლოგიურ პრობლემებზე მყისიერი რეაგირება. პასუხისმგებელი უნდა იყოს MoH, ფსიქიატრთა და ფსიქოთერაპევტთა ასოციაციები, სამოქალაქო საზოგადოება. 6.2.2. ადამიანის უსაფრთხოების საკითხებზე რეაგირებისთვის უწყებათაშორისი მექანიზმის შექმნა. მაგალითად, ბუნებრივი კატასტროფების, შესაძლო ეპიდემიის, სოფლის მეურნეობაში კრიზისული მდგომარეობის შემთხვევებზე ასეთი მექანიზმის რეაგირება. |  | არ არის გათვალისწინებული |
| ფონდი ,,სოხუმი“ | აქტივობა: 1.2.1. უკრაინიდან შექმნილი ვითარებიდან გამომდინარე შესაძლოა დღის წესრიგში დადგეს „ოფიციალური მოლაპარაკებების“ ახალი ფორმატების შექმნის საჭიროება, რაც უნდა განხორციელდეს კონფლიქტის ტრანსფორმაციის/მშვიდობის მშენებლობის საქმეში ჩართული სამოქალაქო საზოგადოების ორგანიზაციებთან კონსულაციების გზით. აღნიშნულმა საკითხმა ასახვა უნდა ჰპოვოს სამოქმედო გეგმაში. |  | არ არის გათვალისწინებული |
|  | 2.1.1, 2.1.2, 2.1.3 და 2.1.4 ინდიკატორში აუცილებელია აისახოს მონაწილეთა რაოდენობა, სქესისა და ასაკის მითითებით (წინააღმდეგ შემთხვევაში ვერ მოხდება პასუხისმგებელ და პარტნიორი უწყებების მიერ განხორციელებულ შეხვედრებში ქალების და ახალგაზრდების ჩართულობის დადასტურება). #1 ინდიკატორებს დაემატოს „ჩატარებული ღონისძიებების რაოდენობა, ადგილმდებარეობის, მონაწილეთა რაოდენობის, სქესისა და ასაკის მითითებით | ინდიკატორები მოდიფიცირდა |  |
|  | საქმიანობა 2.1.4-ის და ინდიკატორის აღნიშნული ფორმულირება არ ასახავს, რა გზით ხდება პასუხისმგებელი უწყების მხრიდან დევნილებთან კონსულტაციები განსახლების და საარსებო წყაროების საკითხებთან დაკავშირებით, მათი წინადადებების სტრატეგიებში და სამოქმედო გეგმებში ასახვის მიზნით. რაც გაართულებს მონიტორინგის პროცესში აღნიშნული აქტივობის შესრულების შეფასებას. შესაბამისად, მნიშვნელოვანია საქმინობა 2..1.4. მითითოს რომ განხორციელება შეხვედრები, შესაბამისად აქტივობას უნდა დაემატოს „დევნილი ქალებთან და ახალგაზრდებთან გამართულ შეხვედრებში წამოყენებულ საკითხთა გათვალისწინება დევნილთა განსახლებისა და საარსებო წყაროებით უზრუნველყოფის სტრატეგიების სამოქმედო გეგმების მომზადების პროცესში. ინდიკატორს აუცილებლად უნდა დაემატოს. 1. საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მიერ დევნილ ქალებთან და ახალგაზრდებთან ჩატარებული შეხვედრების რაოდენობა, ადგილმდებარეობის მონაწილეთა რაოდენობის, სქესისა და ასაკის მითითებით; 2. ჩატარებული ღონისძიებების ოქმები. წინააღმდეგ შემთხვევაში ვერ იარსებებს მტკიცებულება იმისა, თუ რამდენი შეხევდრა ჩატარდა და რა სახის საკითხებს აყენებდნენ დევნილი ქალები და ახალგაზრდები.  |  | არ არის გათვალისწინებული |
|  | ამოცანის შედეგის ინდიკატორი. 3.1.1. დევნილი და კონფლიქტის შედეგად დაზარალებული ქალებისა და გოგოების ინფორმირების დონე ადამიანის უსაფრთხოების საკითხებზე გაზრდილია. აღნიშნული ინდიკატორი არ იძლევა გაზომვის შესაძლებლობას. აუცილებელია ჩაემატოს „დაკავებული ქალების რაოდენობა კაცებთან თანაფარდობით გამყოფი ხაზის ე.წ. "უკანონო" კვეთისას. გალში მცხოვრები მოსახლეობისთვის „ფორმა 9“ გადაადგილების დოკუმენტის განახლების შეჩერების, და ცხინვალის რეგიონის მცოცავი ოკუპაციის მუდმივი პროცესის და გამყოფი ხაზის გასწვრიც შეზღუდული გადაადგილების პირობებში, არსებობს დასაბუთებული რისკი, რომ „უკანონო დაკავებების“ რაოდენობა იმატებს, შესაბამისად ფიზიკური უსაფრთხოების გაზომვის ერთ-ერთ ინდიკატორს, სწორედ სქესით სეგრეგირებული და ადგილმდებარეობის მითითებით უკანონო დაკავებების რაოდენობა წარმოადგენს.  | აღნიშნული ამოცანის შედეგის ინდიკატორი მოდიფიცირდა შემდეგნაირად: ,,დევნილი და კონფლიქტის შედეგად დაზარალებული ქალებისა და გოგოების ინფორმირების დონე ,,ადამიანის უსაფრთხოების“ საკითხებზე დადგენილია კვლევის შედეგებით.“ |  |
|  | აქტივობა: 3.1.3 ინდიკატორში მნიშვნელოვანია საჭიროებათა კვლევაში ჩართული მოსახლეობის რაოდენობის, სქესის, ასაკის და ადგილმდებარეობის მითითება, რათა შესაძლებელი გახდეს საჭიროებების გენდერულ და ასაკობრივი ასპექტების გათვალისწიმების ხარისხის შეფასება.  გამყოფ ხაზთან მდგომარეობის მუდმივი ცვალებადობის და ადამიანური უსაფრთხოებისთვის მზარდი საფრთხეების აღმოცენების გათვალისწინებით, მნიშვნელოვანია მსგავსი საჭიროებათა კვლევების წელიწადში არა „მინიმუმ ერთხელ“, არამედ მინიმუმ ორჯერ ჩატარება. შესაბამისად საჭიროებათა კვლევის მინიმუმ წელიწადში ორჯერ ჩატარება უნდა აისახოს აქტივობებშიც, ხოლო ორი ანგარიშის ინდიკატორებში. პარტნიორ უწყებად მნიშვნელვანია სამოქალაქო საზოგადოების ორგანიზაციების ჩამატება, რადგან გენდერული საჭიროებების შესახებ ინფორმაციის მიღება მუნიციპალიტეტების მხრიდან ხშირ შემთხვევაში სამოქალაო საზოგადოების ორგანიზაციების მიერ ხდება (გენდერული ანალიზის უნარების არარსებობის გამო).  |  | ითვალისწინებს ინდიკატორი. |
|  | აქტივობა 3.1.8. გამყოფი ხაზის მიმდებარე სოფლებში მცხოვრები მოსახლეობისათვის, მათ შორის ქალებისა და გოგოების უსაფრთხოებისა და დაცულობის გაზრდის მიზნით, "ადამიანის უსაფრთხოებასთან" დაკავშირებული საკითხების გაცნობა. გაეროს მიერ აღიარებულია „ადამიანის უსაფრთხოების“ 7 კატეგორია, რომელთა შორისაა: ფიზიკური უსაფრთხოება, ეკონომიკური უსაფრთხოება, სასურსათო უსაფრთხოება, ჯანმრთელობის უსაფრთხოება, ეკოლოგიური ესაფრთხოება, საზოგადოებრივი/თემის უსაფრთხოება, და პოლიტიკური უსაფრთხოება. შესაბამისად პასუხისმგებელ უწყებაში მხოლოდ სახელმწიფო უსაფრთხოების სამსახურის გამოყოფა არ არის საკმარისი და მხოლოდ ვიწრო გაგებით ასახავს „ადამინის უსაფრთხოების“ კონცეფციას. აუცილებელია პასუხისმგებელ უწყებად განისაზღვროს გენდერული თანასწორობის უწყებათაშორისო კომისია. ხოლო დადასტურების წყაროში ჩაემატოს უწყებათაშორისო კომისიის მიერ შემუშავებული ანგარიშები. |  | არ არის გათვალისწინებული. |
|  | 4.2.2. აქტივობა 4.2.2-ში: გამყოფი ხაზის მიმდებარე სოფლებში მოსახლეობის არსებული საჭიროებების შესახებ შესაბამისი მუნიციპალიტეტების მერიებიდან მიღებული ინფორმაციის შესაბამისად მომზადებული დოკუმენტის გაზიარება კომისიის წევრ შესაბამის უწყებებთან აღნიშნულ სოფლებში იდენტიფიცირებული საჭიროებების შესაბამის სახელმწიფო პროგრამებში, პროექტებში და აქტივობებში გათვალისწინების მიზნით... არ არის გათვალისწინებული სამოქალაქო საზოგადოების ორგანიზაციებთან (განსაკუთრებით გენდერულ საკითხებზე მომუშავე ორგანიზაციებთან) კონსულტაციები. მუნიციპალიტეტებში დღეს არსებული გენდერული საჭიროებების შესწავლის შესაბამისი მეთოდოლოგიის არ არსებობის და სუსტი პრაქტიკის გათვალისწონებით, მნიშვნელოვანია კონსულტაციების ჩატარება კომპეტენტურ სამოქალაქო საზოგადოებებთან, რაც წინ უნდა უსწრებდეს პოლიტიკის დოკუმენტის შემუშავების პროცესს. აქტივობის აღნიშნულ ტექსტს მნიშვნელოვანია ჩაემატოს: გამყოფი ხაზის მიმდებარე სოფლებში მოსახლეობის არსებული საჭიროებების შესახებ შესაბამისი მუნიციპალიტეტების მერიებიდან მიღებული ინფორმაციის შესაბამისად მომზადებული დოკუმენტის გაზიარება კომისიის წევრ შესაბამის უწყებებთან აღნიშნულ სოფლებში იდენტიფიცირებული საჭიროებების შესაბამის სახელმწიფო პროგრამებში, პროექტებში და აქტივობებში გათვალისწინების მიზნით, სამოქალაქო საზოგადოების ორგანიზაციებთან და სამიზნე ჯგუფებთან წინასწარი კონსულტაციების გზით. შესაბამისად ინდიკატორებში ჩაემატოს სამოქალაქო საზოგადოების ორგანიზაციებთან ჩატარებული კონსულტაციების რაოდენობა, ადგილმდებარეობის მითითებით.  |  | არ არის გათვალისწინებული, რადგან სხვა აქტივობები ითვალისწინებს. |
|  | 5.1.8. სამეწარმეო და ბიზნეს უნარ-ჩვევებში საჭიროებებზე მორგებული ტრენინგების ჩატარება დევნილი და ოკუპირებულ ტერიტორიაზე მცხოვრები ქალებისთვის, ინდიკატორში მნიშვნელოვანია მიეთოთოს: 1.სსიპ „აწარმოე საქართველოში“, მიკრო გრანტების ფარგლებში, სამეწარმეო და ბიზნეს უნარ- ჩვევებში გადამზადებული დევნილი ქალების რაოდენობა, ადგილმდებარეობის მითითებით. რაც იძლევა ტრენინგებში ჩართული ქალების ტერიტორიული მოცვის შეფასების, დევნილების და ოკუპირებულ ტერიტორიებზე მცხოვრები მოსახლეობის რაოდენობის გამიჯვნის და მათი ტრენინგებში ჩართულობის ხარისხის შეფასების შესაძლებლობას. |  | არ არის გათვალისწინებული, რადგან ინდიკატორი ითვალისწინებს ტრენინგების რაოდენობას და არა ბენეფიციარების რაოდენობას.  |
|  | მიმართულება: საგანგებო უკრაინაში განვითარებული კრიზისის შედეგად საქართველოს ტერიტორიაზე უკრაინელი ლტოლვილების და რუსეთის მოქალაქეთა რაოდენობის მატებამ, დღეს მნიშვნელოვნად გაზარდა ადამიანური უსაფრთხოების რისკები და აღნიშნულ გამოწვევებზე დროული და შესაბამისი რეაგირების საჭიროება შექმნა. მნიშვნელოვანია აღნიშნულ თავში გაჩნდეს ახალი ამოცანა: 6.2. უკრაინის კრიზისის შედეგად დაზარალებული ლტოლვილი ქალების, გოგოებისა და მათი ოჯახის წევრების განსაკუთრებული საჭიროებების უზრუნველყოფა.ამოცანის ინდიკატორი: 6.2.1. ომის შედეგად დაზარალებულ უკრაინელ ლტოლვილთათვის არსებული მხარდაჭერის მომსახურებების შესახებ ინფორმაციის მიწოდება უზრუნველყოფილია; ამოცანის ინდიკატორი: 6.2.2 უკრაინაში განვითარებული ომის შედეგად დაზარალებული უკრაინელი ლტოლვილების მენტალური თუ სხვა სახის ჯანმრთელობის გაუარესების გამო ფსიქოლოგიური და სამედიცინო დახმარების მომსახურების მიმღებ ბენეფიციართა სქესის, ასაკის და ადგილმდებარეობის ნიშნით სეგრეგირებული მონაცემების რაოდენობრივი მაჩვენებლები;ამოცანის ინდიკატორი: 6.2.3. რუსული აგრესიის გამო, ქვეყანაში ეროვნული შეუწყნარებლობის, სიძულვილის ენის და შესაძლო ძალადობის აღმოსაფხვრელად საინფორმაციო კამპანიები უზრუნველყოფილიააქტივობა 6.2.1: უკრაინელ ლტოლვილთა მხარდასაჭერად არსებული სახელმწიფო სერვისების შესახებ ინფორმაციის გავრცელებასამწუხაროდ არ არსებობს დღეს კონკრეტული სტრუქტურა ან მექანიზმი რომელიც პასუხისმგებელია უკრაინელ ლტოლვილთა საჭიროებებზე რეაგირების კოორდინაციაზე. ამ ეტაპზე ვფიქრობ ამ ფუნქციის შეთავსება შეუძლია გენდერული თანასწორობის უწყებათაშორისო კომისიას ადამიანის უფლებათა სამდივნოს ჩართვით. ინდიკატორში აისახება: 1. უკრაინელ ლტოლვილთა დასახმარებლად სახელმწიფო სერვისების შესახებ ქართულ და უკრაინულ ენებზე ინფორმაციის გავრცელება სხვადასხვა საშუალებებით, მათ შორის ვებ. გვერდზე განთავსებით; 2. საქმიანობის შესრულების სტატუსის შესახებ ინფორმაცია ასახულია ყოველწლიურ ანგარიშებშიაქტივობა 6.2.2. უკრაინაში განვითარებული ომის შედეგად დაზარალებული უკრაინელი ლტოლვილების მენტალური თუ სხვა სახის ჯანმრთელობის გაუმჯობესების მიზნით სერვისების შეთავაზება ინდიკატორი: 1. მენტალური ჯანმრთელობის გაუმჯობესების მიზნით სერვისების მიმღებ ბენეფიციართა რაოდენობა, სქესის, ასაკის, ადგილმდებარეობის მითითებით; 2.საქამიანობის შესრულების სტატუსის შესახებ ინფორმაცია ასახულია ყოველწლიურ ანგარიშებში პასუხისმგებელი უწყება: საქართველოს ოკუპირებული ტერიტორიებიდან დევნილთა, შრომის, ჯანდაცვისა და სოციალური დაცვის სამინისტროს ანგარიშებიაქტივობა: 6.2.2. ქვეყანაში ეროვნული შეუწყნარებლობის, სიძულვილის ენის და შესაძლო ძალადობის აღმოსაფხვრელად საინფორმაციო კამპანიების წარმოება სხვადასხვა გზით, დაცვის არსებულ მექანიზმებზე მოსახლეობასთან შეხვედრების, ინფორმაციის ვებგვერდებზე და ბროშურებზე განთავსების და გავრცელების გზით. ინდიკატორები: შეუწყნარებლობის, სიძულვილის ენის და შესაძლო ძალადობისგან დაცვის არსებული სამართლებრივი მექანიზმების და სერვისების შესახებ ინფორმაციის გავრცელება სხვადასხვა საშუალებებით, მათ შორის ვებ. გვერდზე და ბროშურებზე; 2. მოსახლეობათან შეხვედრების რაოდენობა, სქესის და ადგილმდებარეობის მითითებით. 2. საქმიანობის შესრულების სტატუსის შესახებ ინფორმაცია ასახულია ყოველწლიურ ანგარიშებშიპასუხიმგებელი უწყებები: შინაგან საქმეთა სამინისტრო, გენდერული თანასწორობის უწყებათაშორისო კომისია, შერიგების და სამოქალაქო თანასწორობის სამინისტრო.კომენტარი: აღნიშნული გეგმის რედაქციაში არ არის გათვალისწინებული კონფლიქტების ადრეული გაფრთხილების (იგივე პრევენციის) და კრიზისზე რეაგირების გენდერულად მგრძნობიარე სისტემის დოკუმენტის შემუშავება და დამტკიცება. უკრაინის კრიზისმა მკაფიოდ დაგვანახა, რომ მნიშვნელოვანია სახელმწიფოს ჰქონდეს დოკუმენტი, რომელშიც მკაფიოდ იქნება გაწერილი ისეთი მექანიზმი (შესაბამისი სტრუქტურის შექმნით და მასში შემავალი პასუხისმგებელი უწყებების განსაზღვრით), რაც უზრუინველყოფს ქვეყნის და ადამიანური უსაფრთხოებისთვის არსებული რისკების და საფრთხეების ადრეულ იდენტიფიცირებას და შეფასებას, და მასზე დროული რეაგირების სტრატეგიების/სცენარების განსაზღვრას და განხორციელებას სამოქალაქო საზოგადოების წარმომადგენლებთა და მუნიციპალიტეტებთან თანამშრომლობის და ჩართულობის გზით. ასევე დოკუმენტში მკაფიოდ უნდა იყოს განსაზღვრული შესაძლო კრიზისის დროს (ომის, კონფლიქტების შემთხვევაში) ყველა საჭირო ღონისძიებების ჩამონათვალი, რაც ასევე უზრუნველყოფს მოსახლეობის უსაფრთხოებას და კრიზისთან გამკვლავებას (თავშესაფრების ოდენობა და ლოკაციები, შესაბამისი უსაფრთხოების ინსტრუქციები, საკვები და სამედიცინო პროდუქტების, ჰიგიენის საშუალებების დროული უზრუნველყოფის გზები და ა.შ.). მსგავსი დოკემენტი აქვს ევროსაბჭოს (მათ შორის ცალკეულ ქვეყნებს შვედეთს, ფინეთს, აფრიკის ქვეყნებს.). აუცილებელია ევროკავშირის და მსოფლიო საუკეთესო პრაქტიკის გათვალისწინებით, კონფლიქტების ადრეული პრევენციის და კრიზისზე რეაგირების გენდერულად მგრძნობიარე სისტემის დოკუმენტის შემუშავება და დამტკიცება. სამდივნო: არ არის მისაღები |  | არ არის გათვალისწინებული |
| CENN | კარგი იქნება აქ თუ დაემატება დაგეგმვის პროცესთან ერთად, განხორციელების შესრულებასთან დაკავშირებულ ანგარიშვალდებულების პროცესში ჩართვაც; |  | არ არის გათვალისწინებული |
|  | მიზანი 6ამ მიზანში COVID-19 განსაკუთრებულად ხაზგასმულია, თუმცა მნიშვნელოვანია აღნიშნული და ხაზგასმული იყოს ასევე კლიმატის ცვლილების ნეგატიური ზემოქმედებით გამოწვეული საგანგებო სიტუაციებიც. შესაბამისად აქტივობებში, კარგი იქნება, დაემატოს კატასტროფების რისკის შემცირებისა და მართვის (DRRM) და გენდერულად სენსიტიური კლიმატის ცვლილების შერბილებისა და ადაპტაციის მექანიზმების შესახებ ცნობიერების ამაღლებაც.  |  | არ არის გათვალისწინებული, თუმცა სიტყვა კოვიდ-19 ამოღებულ იქნა და ჩანაცვლდა სიტყვით - პანდემია.  |
| სახალხო დამცველი | 3.1.4. მნიშვნელოვანია გეგმას დაემატოს აქტივობა - კვლევის შედეგად გამოვლენილი საჭიროებების საპასუხოდ, პრაქტიკაში კონკრეტული ღონისძიებების დაგეგმვა/განხორციელება, რომლის შესახებ ინფორმაცია ასახულ იქნება ყოველწლიურ ანგარიშში; ამასთან, აღნიშნულ აქტივობის ინდიკატორში მნიშვნელოვანია ნათლად ჩანდეს გათვალისწინებული საკითხების/საჭიროებების რაოდენობა და შინაარსობრივი მონაცემი;  | აღნიშნული აქტივობა მოდიფიცირდა. |  |
|  | 3.1.8. მნიშვნელოვნად მიგვაჩნია აქტივობის ინდიკატორში დაემატოს გენდერულად მგრძნობიარე ადრეული გაფრთხილების მექანიზმის დოკუმენტის შემუშავება; |  | არ არის გათვალისწინებული |
|  | 4.2.6. აქტივობა, რომელიც ეხება ფსიქიკური ჯანმრთელობის სტრატეგიისა და სამოქმედო გეგმის დამტკიცებას. ჩვენს ხელთ არსებული ინფორმაციით სტრატეგია და სამოქმედო გეგმა უკვე დამტკიცებულია, შესაბამისად აღნიშნული აქტივობა, ვერ იქნება გეგმის ნაწილი; | გათვალისწინებულია. |  |

1. <http://myrights.gov.ge/ka/news/1915-samoqmedo-gegmebis-sajaro-konsultaciebtan> [↑](#footnote-ref-1)
2. <http://myrights.gov.ge/ka/news/1915-samoqmedo-gegmebis-sajaro-konsultaciebtan> [↑](#footnote-ref-2)